URDHËR
Nr. 38, datë 6.2.2018

 PËR DELEGIM KOMPETENCASH

Në mbështetje të pikës 4, të nenit 102 të Kushtetutës, të neneve 28 e 29, të ligjit nr. 44/2015, “Kodi i Procedurave Administrative të Republikës së Shqipërisë”, si dhe të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore”, 

URDHËROJ:

1. Z. Ergys Qirici, drejtor i Përgjithshëm i Drejtorisë së Përgjithshme të Pronës Publike, i delegoj kompetencën për të nënshkruar korrespodencën me ZRPP-në qendrore dhe degët vendore, Agjencinë e Trajtimit të Pronave, degët e shoqërive publike në qarqe, prefekturat, administratorët dhe likuidatorët e shoqërive me kapital shtetëror, brenda objektit të veprimtarisë së punës së Drejtorisë së Përgjithshme të Pronës Publike.
2. Data e fillimit të kompetencave të deleguara është data e hyrjes në fuqi të këtij urdhri.
3. Çdo akt tjetër që bie ndesh me këtë urdhër shfuqizohet.
4. Ngarkohet Drejtoria e Përgjithshme e Pronës Publike për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare. 

